עזיז אנסרי

עזיז אנסרי (באנגלית: Aziz Ansari; נולד ב-23 בפברואר 1983) הוא שחקן, קומיקאי וסטנדאפיסט אמריקאי זוכה פרס גלובוס הזהב על תפקידו בסדרה "מומחה לכלום" (אנ') (2015–2021). אנסרי התפרסם לפני כן בזכות תפקידו בתור טום הברפורד (אנ') בסדרה הקומית האמריקנית "מחלקת גנים ונוף" (2009–2015). אנסרי נולד בעיר קולומביה, בדרום קרוליינה להורים הודים-מוסלמים שהיגרו לארצות הברית ממדינת טאמיל נאדו שבהודו. על אף שאנסרי גדל בבית מוסלמי הוא מגדיר עצמו בתור אתאיסט. אחיו הצעיר ממנו בשבע שנים הוא סופר, וכתב יחד איתו פרק בסדרה "מומחה לכלום". אנסארי גדל בעיר בנטסוויל שבדרום קרוליינה שם למד באקדמיית מרלבורו וכן בבית הספר למדע ומתמטיקה של מושל דרום קרוליינה. בתחילת שנות ה-2000 עבר אנסרי לניו יורק ולמד שיווק בבית הספר שטרן לעסקים של אוניברסיטת ניו יורק. אמו, פאטימה, היא רופאת נשים וגינקולוגית ואביו, שוקאת, הוא גסטרואנטרולוג. הוריו הופיעו בעבר בשתי העונות הראשונות של הסדרה מומחה לכלום. בעת שלמד באוניברסיטת ניו יורק החל אנסרי להופיע במועדוני סטנדאפ בניו יורק. במערכוני הסטנדאפ שלו הרבה אנסארי להתמקד בנושאים מקוריים כגון האופן בו הוא נוהג לבזבז את זמנו בחיפוש מידע באינטרנט או השגעון שיש לו לכוכבי הראפ ר. קלי או קניה וסט. בשנת 2005 המגזין האמריקני רולינג סטון כלל את אנסרי ב"רשימה החמה" השנתית שלהם, תחת הקטגוריה הסטנדאפ המבטיח. בשנת 2006, זכה אנסרי בפרס חבר השופטים עבור "הסטנדאפ הטוב ביותר" בפסטיבל לאמנויות הקומדיה באספן, קולורדו. בקיץ 2005 החל אנסרי ליצור סדרת סרטונים קומים קצים בשיתוף פעולה עם הקומיקאים רוב הובל ופול שיר והבמאי ג'ייסון וולינר. בשנים 2007 - 2008 הופיע אנסרי בסדרת מערכונים קומיים בתוכנית "Human Giant" בערוץ MTV. החל משנת 2009 ועד היום אנסרי מופיע בסדרה הקומית המצליחה "מחלקת גנים ונוף" מבית היוצר של המשרד בתפקיד הפקיד היהיר והנהנתן טום האברפורד. כמו כן, בשנת 2009 קיבל תפקיד ראשי בסרט היה בעל תפקיד בסרטו של אדם סנדלר "אנשים מצחיקים". בנוסף לכך לקראת סוף העשור השתתף בתפקידי אורח בסרטים המצליחים "אני אוהב אותך, אחי" ו"תביאו אותו ליוונים". לאחר מכן הוא שיחק בעונה השמינית של הסדרה הקומית "סקראבס" בתפקיד סטודנט לרפואה בשם אד. החל משנת 2015 מככב אנסרי בסדרת המקור של נטפליקס "מומחה לכלום", אותה כתב ויצר יחד עם אחד מכותבי הסדרה "מחלקת גנים ונוף". אנסרי אף ביים כמה פרקים בסדרה. הסדרה הועלתה לאוויר ב-6 בנובמבר 2015, וקיבלה ביקורות טובות. על הופעתו בסדרה זכה ב-2017 בפרס גלובוס הזהב לשחקן הטוב ביותר בסדרה קומית או מוזיקלית. הוריו של אנסרי לוהקו לסדרה כהוריה של הדמות הראשית אותה מגלם אנסרי. אנסרי גדל כמוסלמי, אך תיאר את עצמו כ"לא דתי" בטוויטר. ב-2018 רכש אנסרי דירה בשכונת טרייבקה שבמנהטן תחתית, אשר הייתה בעבר בבעלות קפטן קבוצת ההוקי ניו יורק ריינג'רס ריאן מקדונה תמורת 5.7 מיליון דולרים. בדצמבר 2021 אנסארי התארס למדענית הדנית סרינה סקוב קמפבל. ביוני 2022 אנסרי וקמפבל התחתנו, כאשר חתונתם התקיימה במחוז טוסקנה שבאיטליה. מדיה וקבצים בנושא עזיז אנסרי בוויקישיתוף אתר האינטרנט הרשמי של עזיז אנסרי עזיז אנסרי, ברשת החברתית פייסבוק עזיז אנסרי, ברשת החברתית אקס (טוויטר) עזיז אנסרי, ברשת החברתית אינסטגרם עזיז אנסרי, ברשת החברתית Goodreads עזיז אנסרי, במסד הנתונים הקולנועיים IMDb (באנגלית) עזיז אנסרי, באתר AllMovie (באנגלית) עזיז אנסרי, באתר Rotten Tomatoes (באנגלית) עזיז אנסרי, באתר Box Office Mojo (באנגלית) עזיז אנסרי, במסד הנתונים הקולנועיים KinoPoisk (ברוסית) עזיז אנסרי, באתר ספוטיפיי עזיז אנסרי, באתר AllMusic (באנגלית) עזיז אנסרי, באתר MusicBrainz (באנגלית) עזיז אנסרי, באתר Discogs (באנגלית) עזיז אנסרי, באתר Songkick (באנגלית) יניר דקל, "קריירה קומית זה מרתון, לא ספרינט", באתר ynet, 20 בפברואר 2011 מערכת יחסים, עזיז ורעם: הקומיקאי שהפך לקול השפוי והמצחיק של רווקי העולם, באתר Xnet‏, 1 בינואר 2014 דייב איצקוף, הניו יורק טיימס, הקומיקאי עזיז אנסרי עולה לליגה של הגדולים, באתר הארץ, 6 באוקטובר 2014 עזיז, לייט: איך הפך הקומיקאי עזיז אנסרי לחוקר האהבה הגדול של זמננו?, באתר Xnet‏, 12 ביוני 2015 וואלה! תרבות‏, צלמת מברוקלין טוענת: עזיז אנסרי תקף אותי מינית, באתר וואלה, 14 בינואר 2018 Feeding the Comedy Beast Without Serving Leftovers, NY Times לפחות 3 עונות "'Master of None': Aziz Ansari opens up about his Muslim upbringing". USA Today. "Aziz Ansari dropped $5.7M on this Tribeca loft right below Taylor Swift". 6sqft (באנגלית אמריקאית). נבדק ב-30 בספטמבר 2020. {{cite web}}: (עזרה) "Aziz Ansari and His Data Scientist Girlfriend Are Getting Hitched". Vanity Fair (באנגלית אמריקאית). 2021-12-03. נבדק ב-2021-12-27. Kirkpatrick, Emily (17 ביוני 2022). "Aziz Ansari Marries Forensic Data Scientist Serena Skov Campbell in Tuscany". נבדק ב-11 ביולי 2022. {{cite news}}: (עזרה)